OpenLLM-France/wikimedia huggingface dataset:
# The Big Boss

The Big Boss edota Fists Of Fury (euskaraz Buruzagi Handia edota Amorruzko Ukabilak; txineraz: 唐山大兄) 1971ko Lo Wei hong-kongdar zinema zuzendariaren arte martzial filma bat da. Bertan, Bruce Lee, Maria Yi, James Tien, Yin-chieh Han eta Tony Liu aktoreek antzeztu zuten. Filma hau Bruce Leek protagonista papera antzeztu zuen lehenbizikoa izan zen, jada Hong Kong izar handia zen, baina filma honekin Asian barna ezagun bilakatu zen.

## Argumentua

Cheng (Bruce Lee) mutil gazteak bere amari liskarretan sartuko ez dela hiztzeman ondoren Txinatik Tailandiako Bangkok hirira iritsi berri da. Iritsi bezain laister, Mi jaunaren (Han Ying Chieh) izotz lantegian lanean hasiko da, baina lantegia droga trafiko eta prostituzio negoziak ezkutatzeko erabiltzen dela ohartuko da. Ni langile modu misteriotsuan desagertu eta gainontzekoek greba egitea erabakiko dute. Zuzendaritzak haien aurka armatutako morroiak bidaliko ditu, orduan Chengek amari emandako hitza apurtu eta langileak bere arte martzialekin defendituko ditu. Mi jaunak Cheng lantegiko arduradun berri izendatuko du, haren ohorez festatxo bat antolatuz, baina Chengek bere buruzagiaren benetazko asmoak jakitean hari aurre egitea erabakiko du.

## Aktoreak

* Bruce Lee: Cheng Chao-an (batzutan Chen deitua).
* Maria Yi: Chiao Mei.
* James Tien: Hsu Chien lehengusua.
* Han Ying Chieh: Hsiao Mi ("Buruzagi Handia").
* Tony Liu: Hsiao Chiun (Hsiao Miren semea).
* Chao Chen: izotz lantegiko arduraduna.
* Chia Ching Tu: osaba.
* Nora Miao: edaritegiko nagusia.
* Lam Ching Ying

## Kanpo estekak

* Filmaren webgunea (Ingelesez)
* The Big Boss filmaren IMDBko fitxa irakurgai (Ingelesez)
* The Big Boss filmaren trailer edo iragarkia ikusgai. Youtube.com (Ingelesez)
* Datuak: Q470374
* Multimedia: The Big Boss / Q470374
# The Big Country

The Big Country (euskaraz Herrialde Handia) 1958ko William Wyler alemaniar-estatubatuar zinema zuzendariak zuzendutako western film bat da. Donald Hamilton idazlearen Ambush at Blanco Canyon (Segada Blanco Canyonen) eleberrian oinarritua dago. Gregory Peck, Jean Simmons, Carroll Baker, Charlton Heston, Burl Ives, Charles Bickford eta Chuck Connors aktoreek antzeztu zuten.
Taldeko gizonezko aktore onenaren Oscar Saria (Burl Ives) irabazi zuen.

## Argumentua

Oharra: Atal honek istorio osoa edo amaiera argitzen du.
James McKay (Gregory Peck) itsasontsi kapitain erretiratua, AEBetako Ekialdetik Texasko lautada zabaletara Pat Terrill (Carroll Baker) neska gaztearekin ezkontzeko bidaiatu du, bertako Henry Terrill (Charles Bickford) lurjabe aberatsaren alaba dena. McKay, gizon lasai, ikasia eta ongi hezitua, eta bertako arrantxoko gizon oldarkor eta zakarren arteko talka ekidin ezina izango da. Steve Leech (Charlton Heston) kapatazari aurre egiteaz gain, bere emaztegaua bera ere haren jokaerarekin nahigabetua sentituko da. Bienbitartean, Paten aitak eta Hannassey sendiak eskualdeko aziendarentzako beharrezkoa den ur iturburuaren kontrolarengatik elkarren arteko borroka gupidagabeari ekingo diote.

## Aktoreak

* Gregory Peck: James McKay
* Jean Simmons: Julie Maragon
* Carroll Baker: Patricia Terrill
* Charlton Heston: Steve Leech
* Burl Ives: Rufus Hannassey
* Charles Bickford: Henry Terrill maiorra
* Alfonso Bedoya: Ramón Gutierrez
* Chuck Connors: Buck Hannassey
* Chuck Hayward: Rafe Hannassey
* Buff Brady: Dude Hannassey
* Jim Burk: Blackie / Cracker Hannassey
* Dorothy Adams: Hannassey Woman
* Chuck Roberson: Terrill Cowboy
* Bob Morgan: Terrill Cowboy
* John McKee: Terrill Cowboy
* Peter Lawman: Terrill Cowboy

## Kanpo estekak

* The Big Country filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q303477
* Multimedia: The Big Country / Q303477
# The Bible: In the Beginning...

The Bible: In the Beginning... (euskaraz Biblia: Hasieran...) 1966ko John Huston estatubatuar zinema zuzendariak zuzendutako erlijio film epiko bat da. Genesiaren Liburuan oinarritua dago. Dino De Laurentiis italiar ekoizleak ekoiztu zuen. Michael Parks, Ulla Bergryd, Richard Harris, Stephen Boyd, George C. Scott, Ava Gardner eta Peter O'Toole aktoreek antzeztu zuten, Huston berak ere bai.
1966ko Jatorrizko soinu banda onenaren Oscar Sariaren izendapena jaso zuen (Toshiro Mayuzumi).

## Argumentua

Oharra: Atal honek istorio osoa edo amaiera argitzen du.
Genesiaren Liburuaren lehenbiziko 22 atalak azaletzen dira: munduaren Sorrera, gizakiaren kanporatzea Lurtiar Paradisutik, Jainkoaren Herriaren hedapena Lurran barna, Eurijasa edo Uholde Unibertsala, eta Sodoma eta Gomorraren suntsiketa.

## Aktoreak

* Michael Parks: Adan
* Ulla Bergryd: Eva
* Richard Harris: Kain
* John Huston: Noe, narratzailea, eta Jainkoaren ahotsa
* Stephen Boyd: Nimrod
* George C. Scott: Abraham
* Ava Gardner: Sara
* Peter O'Toole: Hiru Aingeruak
* Zoe Sallis: Agar
* Gabriele Ferzetti: Lot
* Eleonora Rossi Drago: Loten emaztea
* Franco Nero: Abel
* Pupella Maggio: Noeren emaztea
* Robert Rietti: Abrahamen zaindaria
* Peter Heinze: Sem
* Roger Beaumont
* Gianluigi Crescenzi
* Maria Grazia Spina: Loten alaba
* Angelo Boscariol: Kam, Noeren semea
* Claudie Lange: Nimroden emaztea
* Anna Orso: Semen emaztea
* Adriana Ambesi: Loten alaba
* Eric Leutzinger: Jafet
* Michael Steinpichler
* Gabriella Pallotta: Kamen emaztea
* Alberto Lucantoni: Isaak
* Rossana Di Rocco: Jafeten emaztea
* Luciano Conversi: Ismael
* Giovanna Galletti: Emakume bekataria
* Flavio Bennati: Sugea, edo Satan (krediturik gabe)
* Giovanni Di Benedetto: Nimroden zaindaria (krediturik gabe)

## Kanpo estekak

* The Bible: In the Beginnig... filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q773293
# The Big Bus

The Big Bus (euskaraz Autobus Handia), 1976ko James Frawley estatubatuar zinema zuzendariaren hondamendi komedia film bat da. Joseph Bologna, Stockard Channing eta John Beck aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Aurreneko autobus atomikoak New Yorketik Denverrerako lehenbiziko bidaia burutzera doa: Cyclops, 75 tona eta 32 gurpildun ibilgailu tzarra da. Munduko autobus handienaren bolantean, noski, Dan Torrance (Joseph Bologna) munduko gidaririk onena dago. "Bidebazter" O'Brien (John Beck) kopilotuak bapatean konortea galtzeko joera du, bai eta bide ertzetik hurbil gidatzekoa ere. Gainera, Iron Man (José Ferrer) eta Alex (Stuart Margolin) gaizkileak autobusa suntsitzen saiatuko dira.

## Aktoreak

* Joseph Bologna: Dan Torrance kapitaina
* Stockard Channing: Kitty Baxter
* René Auberjonois: Aita Kudos
* John Beck: "Bidebazter" O'Brien
* Ned Beatty: Shorty Scotty
* Bob Dishy: Kurtz doktorea
* Murphy Dunne: Tommy Joyce
* José Ferrer: Ironman
* Ruth Gordon: Andere Adindua
* Harold Gould: Baxter irakaslea
* Larry Hagman: Aparkalekuko medikua
* Howard Hesseman: Jack
* Sally Kellerman: Sybil Crane
* Stuart Margolin: Alex, Hot Dog saltzailea
* Richard Mulligan: Claude Crane
* Lynn Redgrave: Camille Levy
* Richard B. Shull: Emery Bush
* Vic Tayback: Goldie
* Mary Charlotte Wilcox: Mary Jane Beth Sue
* Vito Scotti: Bizargina

## Kanpo estekak

* IMDBko fitxa irakurgai (Ingelesez)
* Datuak: Q1218613
# Tallassee (Alabama)

Tallassee Alabamako hiri bat da. Elmore konderrian kokatua dago. 2010ean 4.819 biztanle zituen, 192,4 kilometro koadrotan banatuta.

## Ikus, gainera

* Elmore konderria

## Kanpo estekak

* Datuak: Q79215
* Multimedia: Tallassee, Alabama / Q79215
# Talleen Abu Hanna

Talleen Abu Hanna (Nazaret, 1994ko uztailaren 30a) arabo-israeldar edertasun modeloa, aktorea eta telebistako pertsonaia da. 2016an Miss Trans Israel edertasun lehiaketa irabazi zuen eta Miss Star International nazioarteko lehiaketako 1. finalista izan zen. Israelgo Anaia Handia reality showan parte hartu zuen. 2018an Miss Israel lehiaketan aritu zen.

## Bizitza

Talleen Abu Hanna Nazareten jaio zen 1994an arabo-israeldar familia katoliko batean. 2015ean sexua berresleitzeko ebakuntza egin zioten Thailandian.
2016ko maiatzean, Talleen Abu Hanna, 21 urte zituela, Miss Trans Israel edertasun lehiaketaren lehen edizioko irabazlea izan zen. Garaipenari esker, Bartzelonan egin zen Miss Star International nazioarteko lehiaketan parte hartzeko aukera izan zuen eta lehiaketako erreginordea (txapeldunordea) izan zen. Ondoren, Israelgo Anaia Handia reality showan parte hartu zuen. Gainera, Espainiako Desigual moda etxerako modelo lanetan aritu zen.
2018an Miss Israel edertasun lehiaketan aritu zen.
2024an Yolande Zaubermanen La Belle de Gaza dokumentalean parte hartu zuen, Israelgo emakume transgeneroei buruzkoa. Filma 2024ko maiatzean emango da Cannesko Zinemaldian.

## Filmografia

| Urtea | Izenburua | Zuzendaria | Rola | Oharrak |
| 2024 | La Belle de Gaza | Yolande Zauberman | Bere burua | |

## Erreferentziak

* 1 2 (Ingelesez) Schwartz, Yardena. (2016-05-31). «Meet the Arab Woman Who Has Just Become the First Miss Trans Israel» Time (Noiz kontsultatua: 2024-05-22).
* ↑ (Gaztelaniaz) «Desigual, o cómo convertir una canción en un ‘hit’ mundial» La Vanguardia 2016-09-30 (Noiz kontsultatua: 2024-05-22).

## Kanpo estekak

* Datuak: Q124357278
* Multimedia: Talleen Abu Hanna / Q124357278
# Tallard kantonamendua

Tallard kantonamendua Frantziako kantonamendu bat da. Alpe Garaiak departamenduan dago, Proventza-Alpeak-Kosta Urdina eskualdean. Guztira 19 udalerri ditu eta Tallard da bere hiriburua.

## Kanpo estekak

* Datuak: Q1727553
# Talledo

Talledo Castro Urdialesko herria da, Kantabrian. Espainiako Estatistika Institutuaren arabera, 2008an 22 biztanle zituen. Bizkaiko mugatik gertu dago, Mello mendiaren magalean.

## Kanpo estekak

* Datuak: Q6138292
* Multimedia: Talledo / Q6138292
# Tallapoosa konderria (Alabama)

Tallapoosa konderria (ingelesez: Tallapoosa County) Alabamako konderri bat da, Ameriketako Estatu Batuetan. Hiriburua Dadeville da. 2010eko zentsuaren arabera 41.616 zituen, 1984,59 kilometro koadroko azaleran.

## Geografia

Tallapoosa konderriak 1984,59 kilometro koadro ditu. Horietatik 128,81 ura dira. Beste 1855,78 lurra dira. Biztanleria dentsitatea 20,97 da.

## Demografia

2010eko zentsoan bizi ziren 41,616 pertsonetatik 29,678 txuriak edo hispanoak dira. 11,177 beltzak edo afroamerikarrak. 134 amerikar natiboak ziren eta 15 Hawaii edo Pazifikoko irletako natiboak. 205 asiarrak ziren. bukatzeko euren burua arraza bat baino gehiagotan 407 pertsonek kokatzen zuten.

### Biztanleria piramidea
## Kanpo estekak

* Datuak: Q512787
* Multimedia: Tallapoosa County, Alabama / Q512787
# Tallarin

Tallarinak (italieraz: taglierini edo tagliolini, taʎʎoˈliːni ahoskatua) pasta luzanga mota bat da, zabalera txikikoa eta forma txikikoa. Italiar jatorriko paste asciutte (pasta lehorrak) multzoaren parte da, Molise eta Piamonteko nekazaritza eta elikadura produktu tradizionalen barruan dagoena. 2 mm eta 2,5 mm arteko zabalera izan ohi dute; konparazio batera, capelliniak baino lodiagoak dira, eta tagliatelleak baino estuagoak.
Europa osoan eta mendebaldeko munduaren zati handi batean ezagutzen direnak Italiatik datoz zuzenean, eta ez dira nahastu behar antzeko prestakin desberdinekin, hala nola Txinatik datozenekin, non italiar tallarinen eta spaghettiren antzeko fideoak prestatzen dituzten, baina Italiakoen historia eta prozesamendu-teknika erabat desberdina dutenak.

## Erreferentziak

* ↑ Euskalterm: [Hipermerkatuetako Produktuak Hiztegia] [2009]
* ↑ (Italieraz) Piccola storia dei tajarin: la prefazione di Carlo Petrini. Slow Food Editore 2022-5-6.
* ↑ (Italieraz) Petroni, Paolo. (2011). Pasta fresca amore mio. Giunti, 12 or. ISBN 9788809769519..
* ↑ (Ingelesez) «Tagliolini, tagliatelle’s lesser known cousin!» The Pasta Project 2016-11-6.
* ↑ (Italieraz) «L'Italia della pasta» Libreria Universitaria.

## Kanpo estekak

* Datuak: Q20046
* Multimedia: Tajarin / Q20046
# Tiberiobardiita

Tiberiobardiita mineral bat da.

## Ezaugarriak

Tiberiobardiita elementu kimiko mineralaren formula kimikoa hau da: ${\ce {{Cu9Al[SiO3(OH)]2(OH)12(H2O)6}(SO4)1.5 * 10H2O}}$. ]]ren arabera sortzen ditu kristalak.

## Erreferentziak

* 1 2 (Ingelesez) «Tiberiobardiite: Mineral information, data and localities.» www.mindat.org (Noiz kontsultatua: 12-05-2019).
# Tibesti (eskualdea)

Tibesti (arabieraz: تيبستي‎) Txaden 22 eskualdetako bat da. Bere hiriburua Bardaï da. 2009an 25.483 biztanle zituen. Hiru departamentutan banatuta dago:

## Kanpo estekak

* Datuak: Q737711
* Multimedia: Tibesti / Q737711
# Tibetar (herria)

    Artikulu hau herriari buruzkoa da; beste esanahietarako, ikus «Tibetar».
Tibetarra (tibeteraz: བོད་པ་, bod pa) Tibeten jatorria duen talde etnikoa da. Egun zazpi miloi inguru dira, gehienak Tibeten eta Txinako beste eskualdetan bizi direnak. Indian, Pakistanen, Nepalen edo Bhutanen diaspora zabala dute. Elkarrekiko ulergarritasun handia duten tibetar hizkuntzez egiten dute.

## Erreferentziak

* ↑ Euskaltzaindia. (PDF) 190. arauaː Munduko herriak eta etniak. .

## Kanpo estekak

* Datuak: Q187985
* Multimedia: People of Tibet / Q187985
# Tiberio d'Assisi

Tiberio d'Assisi (1470-1524 inguru) Errenazimendu garaiko margolari italiarra izan zen, XVI. mendearen hasieran jardun zuena. Pietro Peruginoren estiloan margotu zuen. Tiberio Diatelevi edo Tiberio di Assisi izenez ere ezaguna da.
Madonna bat margotu zuen S. Martino elizan, Trevi ondoan; Madonna bat eta San Frantziskoren bizitzako bost eszena (1512), Montefalcoko San Frantzisko elizan; San Sebastian bat Montefalcoko San Fortunato elizarako; Madonna bat S. Domenico in Assisi, eta San Frantziskoren bizitzako eszenak hiri bereko Santa Maria degli Angeli basilikan (1518). Fresko lanak aurkitu zituzten Castel Ritaldin.

## Galeria

* Andre Maria eta Haurra Saint Peter eta Bonaventura Santuekin
* Madonna del Soccorso
* Aingeru adoragarria
* Aingeru adoragarria

## Erreferentziak

* ↑ Barber Institute of Fine Arts, University of Birmingham, dates accompanying fresco works from Bastia, near Assisi.
* ↑ Un Affresco Ignoto di Tiberio D'Assisi, by Ugo Ojetti; Archivio storico dell'arte, Editor Domenico Gnoli, page 252-254.

## Kanpo estekak

* Datuak: Q1424323
* Multimedia: Tiberio d'Assisi / Q1424323
# Tibesti

Tibesti Saharako erdialdeko mendialdea, sumendiek eragina, Txad estatuaren iparraldean dago. 480 km luze da. Emi Koussi da mendi garaiena (3.415 m). Teda eta Daza herri nomadak bizi dira bertan (8.000 lagun inguru). Aberastasun handiak daude lurpean: tungstenoa, petrolioa eta uranioa.

## Klima

Datu klimatikoak (Erdialdeko Tibesti mendiak (21°15′N 17°45′E﻿ / ﻿21.250°N 17.750°E﻿ / 21.250; 17.750), 1.200 metroko altueran) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 18 | 21 | 25 | 30 | 34 | 36 | 36 | 34 | 33 | 29 | 23 | 19 | 28 |
| Batez besteko tenperatura (ºC) | 10 | 13 | 17 | 21 | 25 | 27 | 27 | 27 | 25 | 21 | 15 | 12 | 20 |
| Batez besteko tenperatura minimoa (°C) | 3 | 5 | 8 | 12 | 17 | 18 | 19 | 19 | 17 | 13 | 7 | 4 | 12 |
| Iturria: Global Species ||||||||||||||

## Erreferentziak

* ↑ Lur entziklopedietatik hartua.
* ↑ Global Species. (2011-7-28). Climate Data for Latitude 21.25 Longitude 17.75. .

## Kanpo estekak

* Datuak: Q309104
* Multimedia: Tibesti / Q309104
# Tibet eskualde autonomoaren banaketa administratiboa

Tibet eskualde autonomoa honako banaketa administratiboek osatzen dute:

## Prefektura mailan

Prefektura mailako 7 banaketa:
* Prefektura mailako hiri bat
* 6 prefektura

## Konderri mailan

Konderri mailako 73 banaketa:
* Konderri mailako hiri bat
* 71 konderri
* Barruti bat

## Herri mailan

Herri mailako 692 banaketa:
* 140 herri
* 535 herrixka
* 8 herrixka etniko
* 9 azpi-barruti

## Ikus, gainera

* Txinaren banaketa administratiboa

## Kanpo estekak

* Datuak: Q2985279
# Tibetar

Tibetar izan daiteke:
* Tibet eskualdearekin lotuta.
* Tibetar (herria), bertan jatorria duen talde etnikoa.
* Tibetar budismo, budismoaren aldaera.
# Tanygrisiau

Tanygrisiau edo Tan-y-grisiau Galesko ipar-mendebaldean dagoen Gwynedd eskualdeko udalerria da. Nantlle Valley haranean kokatzen da. Blaenau Ffestiniog udalerriko auzune bati atxikia dago.

## Kanpo estekak

* Tanygrisiau udalerriaren webgunea (Ingelesez)
* Datuak: Q3398814
* Multimedia: Tanygrisiau / Q3398814
# Tanygona

Tanygona Cosmopterigidae familiako tximeleta genero bat da. Bere espezie tipoa Tanygona lignicolorella da.

## Espezieak

| Espeziea | Irudia | Egoera |
| Tanygona lignicolorella | | daturik gabe |
| Tanygona myrrhicoma | | daturik gabe |

## Kanpo estekak

* Datuak: Q7684074
* Espezieak: Tanygona
# The Stooges

The Stooges estatubatuar rock musika talde bat da, jatorriz Michigan estatuko Ann Arbor hirikoak. Iggy Pop, Scott Asheton, Steve Mackay, James Williamson eta Mike Watt musikariek osatzen dute. Garage rock musikaren aintzindaritzat jo izan dira.

## Iruditegia

* Iggy Pop
* The Stooges & Iggy Pop, Polonia, Katowice Off Festval 2012-08-04

## Kanpo estekak

* The Stooge musika taldearen webgunea (Ingelesez)
* Datuak: Q208767
* Multimedia: The Stooges / Q208767
# The Strangers: Prey at Night

The Strangers: Prey at Night 2018ko Johannes Roberts britainiar zinema zuzendariaren slasher filma da. 2008ko The Strangers filmaren jarraipena da.

## Argumentua

Oharra: Atal honek istorio osoa edo amaiera argitzen du.
Bikote batek bidaia bat egin nahi du errepidez, eta karabana eremu batean geldituko dira. Hiru kaputxadun agertuko dira, eta amesgaiztoa hasiko da orduan.

## Aktoreak

* Bailee Madison : Kinsey
* Christina Hendricks : Cindy
* Martin Henderson : Mike
* Emma Bellomy : Dollface
* Lewis Pullman : Luke
* Damian Maffei : kaputxaduna
* Preston Sadleir : Brooks agentea
* Lea Enslin : pin-up

## Erreferentziak

* ↑ «The Strangers: Prey at Night» Berria 2018-05-26 CC BY-SA 4.0 lizentziapean.

## Kanpo estekak

* Datuak: Q42049541
# The Straight Story

The Straight Story David Lynchek 1999an zuzenduriko filma da. Alvin Straight izan zenaren bizitzaren aldi batean gertatutakoez oinarritzen da, Iowa eta Wisconsingo lurraldeetan zehar egin zuen bidaiaz. Denbora luzean Lynchen bikotekide izandako Mary Sweenwy aritu zen produkzio lanetan, baita filmaren muntaian eta gidoiaren lanketan ere.

## Argumentua

* Oharra: Atal honek istorio osoa edo amaiera argitzen du.
Alvin Straight (Richard Farnsworth) Bigarren Mundu Gerrako beteranoa da, alaba Roserekin (Sissy Spacek) bizi dena. Anaia Lyle (Harry Dean Stanton) osasunez makal dabilela jakin bezain laster, Alvinek hura bisitatzera joan behar duela erabakiko du. Nagusia da Alvin, hanketan mina eta bista eskasa, ez du lortuko autoa gidatzeko baimenik, lizentziarik; horrek erabaki ausarta hartzera bultzatuko du: soropila mozteko makina egokitu, atoia erantsi, eta abian jarriko da: 240 milia dira, Iowako Laurens udalerritik Wisconsingo Mount Zion udalerrira. Filma sei astez iraun zuen bidaiaren kronika da, bidean bizi izan zituen gora beheren gainekoa.

## Aktoreak

* Richard Farnsworth: Alvin Straight
* Sissy Spacek: Rose Straight
* Jane Galloway Heitz: Dorothy
* Joseph Carpenter: Bud
* Donald Wiegert: Sig
* Ed Grennan: Pete
* Jack Walsh: Apple
* James Cada: Danny Riordan
* Wiley Harker: Verlyn Heller
* Kevin Farley: Harald Olsen
* John P. Farley: Thorvald Olsen
* Anastasia Webb: Crystal
* Barbara E. Robertson: Autoarekin oreina jo ta hiltzen duen emakumea
* John Lordan: Apaiza
* Everett McGill: Tom
* Harry Dean Stanton: Lyle Straight, Alvinen anaia

## Soinu-banda

* Izena = The Straight Story
* Artista = Angelo Badalamenti
* Data = 1999ko urria 12a
* Diskoetxea = Windham Hill Records
* Ekoizleak = David Lynch, Angelo Badalamenti
* "Laurens, Iowa"
* "Rose's Theme"
* "Laurens Walking"
* "Sprinkler"
* "Alvin's Theme"
* "Final Miles"
* "Country Waltz"
* "Rose's Theme (bertsioa)"
* "Country Theme"
* "Crystal"
* "Nostalgia"
* "Farmland Tour"
* "Montage"

## Sari eta izendapenak

The Straight Story filmak hamabi sari jasotakoa da, eta hogeita bederatzi izendapen. Canneseko Zinemaldian Urrezko Palma jasotzeko izendatu zuten. Richard Farnsworth Oscar sarietarako, Gizonezko aktore onenaren Oscar sarirako hain zuzen, proposatu zuten, inoiz izendapena jaso duen pertsona nagusiena izanik.

## Ikus, gainera

* Zainketa aringarriak eta zinema

## Kanpo estekak

* (Ingelesez) The Straight Story IMDB atarian
* Datuak: Q1139454
ieaDavid Lynch :
# The Sting

The Sting 1973 urtean George Roy Hillek zuzendutako filma da, Fred eta Charley Gondorf anaien bizitzetan eta David Maurerren The Big Con: The Story of the Confidence Man eleberrian oinarrituta.

## Sinopsia

* Oharra: Atal honek istorio osoa edo amaiera argitzen du.
Depresio Handiaren garaia, New York. Munta gutxiko iruzurti bik mafia-buru baten mezulari bati dirutza lapurtu diote. Hori dela eta, Doyle Lonnegan (Robert Shaw) mafiaburuaren morroiek bietako bat hil eta besteak, Johnny Hooker (Robert Redford), hiritik alde egin du. Jada, Chicagon, Henry Gondorff (Paul Newman) iruzurgilearen mitikoaren laguntzaz, iruzurgile talde bat bildu eta mafiaburuaren aurkako apustu-iruzur baten bidez haren aurkako mendekua prestatuko dute.

## Pertsonaiak

* Paul Newman: Henry "Shaw" Gondorff
* Robert Redford: Johnny "Kelly" Hooker
* Robert Shaw: Doyle Lonnegan
* Charles Durning: William Snyder tenientea
* Ray Walston: J.J. Singleton
* Eileen Brennan: Billie
* Harold Gould: Kid Twist
* John Heffernan: Eddie Niles
* Dana Elcar: Polk FBIko ajentea, "Hickey" ezizenez
* James Sloyan: Mottola
* Larry D. Mann: Mr. Clemens
* Sally Kirkland: Crystal ("Hookerren neska")
* Jack Kehoe: Joe Erie
* Robert Earl Jones: Luther Coleman
* Dimitra Arliss: Loretta
* Joe Tornatore: Eskularru beltzetako pistolaria
* Charles Dierkop: Floyd, Lonneganen bizkarzaina
* Lee Paul: Lonneganen bizkarzaina
* Leonard Barr: Leonard
* Jack Collins: Duke Boudreau

## Abestiak

Hona hemen soinu bandaren abestiak, gehienak Scott Joplinek moldatuak:
* "Solace"
* "The Entertainer"
* "The Easy Winners"
* "Hooker's Hooker"
* "Luther"
* "Pine Apple Rag" / "Gladiolus Rag"
* "The Entertainer"
* "The Glove"
* "Little Girl"
* "Pine Apple Rag"
* "Merry-Go-Round Music"
* "Solace"
* "The Entertainer" / "The Ragtime Dance"

## Kanpo estekak

* imdb.com
* Datuak: Q62665
* Multimedia: The Sting / Q62665
# The Strain

The Strain (euskaraz Anduia) AEBetako zientzia-fikzio eta beldurrezko drama telesail bat da. 2009ko Guillermo del Toro zinema zuzendari eta gidogigilea eta Chuck Hogan idazleak elkarrekin idatzitzako izenburu berdineko eleberrian oinarritua dago. 2014ko uztailaren 13an FX katean aireratzen hasi zen.

## Argumentua

Oharra: Atal honek istorio osoa edo amaiera argitzen du.
New York hiria. Berlin hiritik datorren Boeing 777 hegazkin bat JFK nazioarteko aireportuan lurrartu berri da. Lurrartze pistan gelditu eta aireportuko langileek eta poliziak barnera sartzean ustezko 210 gorpu zurbilez betea dagoela egiaztatuko dute. Gainera, ekipaje departamentuan lurrez beteriko hilkutxa bitxi bat topatuko dute. Honela, Jusef Sarduren iritsiera gauzatuko da, "Maisua" izeneko banpiroa.

## Aktoreak

* Corey Stoll: Ephraim Goodweather doktorea
* David Bradley: Abraham Setrakian, armeniar judu irakaslea
* Mía Maestro: Nora Martinez doktorea
* Kevin Durand: Vasiliy Fet, ukraniar izurri akatzailea
* Jonathan Hyde: Eldritch Palmer/Maisua, aberats elbarritua
* Richard Sammel: Thomas Eichorst, Maisuaren alemaniar kide miteriotsu eta iluna
* Sean Astin: Jim Kent, Nora eta Ephraimen lankidea
* Jack Kesy: Gabriel Bolivar/Maisua, rock izar drogazalea
* Natalie Brown: Kelly Goodweather, Ephraimen emazte ohia
* Miguel Gomez: Augustin «Gus» Elizalde, gaizkile gaztea
* Ben Hyland: Zach Goodweather, Ephraim eta Kellyren semea
* Ruta Gedmintas: Dutch Velders, Palmerrek kontratatutako interneteko hackerra
* Rupert Penry-Jones: Quinlan jauna, erdi-banpiroa, Maisuaz mendakatzeko asmoaz
* Samantha Mathis: Justine Feraldo , New York Hiriko zinegotzia
* Joaquín Cosio: Angel Guzman Hurtado, "Zilarrezko Aingerua" ezizena zuen borrokalari ohia
* Aktore nagusien argazkiak
* Corey Stoll, Ephraim Goodweather
* David Bradley, Abraham Setrakian
* Kevin Durand, Vasiliy Fet
* Mía Maestro, Nora Martinez
* Jonathan Hyde, Eldritch Palmer
* Richard Sammel, Thomas Eichorst
* Natalie Brown, Kelly Goodweather
* Jack Kesy, Gabriel Bolivar
* Sean Astin, Jim Kent

## Kanpo estekak

* The Strain telesailaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q15070575
* Multimedia: The Strain (TV series) / Q15070575